ચેમ્બુરની સિંધી સોસાયટીના હરિકુંજ સોસાયટી અને ચેમ્બુર હાઇટ્સ નામના બે ટાવર્સમાં બે દિવસોથી ચાર વાંદરા એટલી ધાંધલ મચાવે છે કે સ્થાનિક રહેવાસીઓએ તેમનાં બારીબારણાં તાળાં મારીને બંધ રાખવાં પડે છે. એમાં એક મકાન ૧૪ માળનું અને બીજું મકાન ૧૫ માળનું છે. એ બન્ને મકાનોની ઊંચાઈ વાંદરા માટે સહેજ પણ સમસ્યારૂપ નથી. જોકે તેમને પકડવાના પ્રયાસો કરતા ફાયર-બ્રિગેડના જવાનો માટે એ મોટી સમસ્યા છે.